alexandrainst/scandi-wiki huggingface dataset:
Helén Vikstvedt

Helén Vikstvedt () er ein norsk skodespelar, dansar, koreograf og komikar. Ho har gjort seg merka både på scene, film og TV.

Vikstvedt fullførte Statens Balletthøgskole i 1986 og Statens Teaterhøgskole i 1989.

Vikstvedt har blant anna jobba som skodespelar, dansar og koreograf på Oslo Nye Teater og Nationaltheatret. Ho var tilknytta Oslo Nye Teater i fire år der ho spelte i oppsetjingar som Loppen i øret, Høye bølger, De hellige tre narrer, Høysåte, Gardermoen tur-retur, Sexy, Juleoratoriet, Fisk, Hjalmar og Flode og Vildanden. På 1990-talet var var ho òg ein aktiv utøvar av teatersport saman med Harald Eia, Jan-Paul Brekke og Thorbjørn Harr. Seinare har Vikstvedt blant anna vore å sjå som hovudrolleinnehavar i sommarmusikalen Den Gode Hensigt (2012) i Svelvik, og ho har over fleire år medverka i julemusikalen Jaken på juleskurken ved Drammens teater. Vikstvedt har òg spelt og vore koreograf i fleire Kaptein Sabeltann-framsyningar, og dessutan vore koreograf på filmen Olsenbanden jr. på Cirkus.

Vikstvedt har medverka som skodespelar i fleire filmar. Blant anna hadde ho hovudrolla i filmen 37 og et halvt frå 2005, som ho vann Kanonprisen for. Ho har elles hatt biroller i barnefilmar som blant anna Jakten på nyresteinen (1996), Gråtass - Hemmeligheten på gården (2004) og Doktor Proktors tidsbadekar (2015). På TV har ho medverka i barneserien Uhu. Vikstvedt har utover det vore fast deltakar i spørjeleikprogrammet Minus manus (1992–1993) på TV3, og dessutan vore paneldeltakar i Løvebakken og 20 spørsmål på NRK. Saman med Solveig Kloppen leia ho TV 2-programmet Hjelpekorpset i 2008.

På scena 

 1996-1997 Kaptein Sabeltann og jakten på den magiske diamant – Sirikit
 1998-1999 Kaptein Sabeltann og skatten i Kjuttaviga – Koreograf
 2000-2001 Kaptein Sabeltann og den forheksede øya – Lola
 2007-2009 Kaptein Sabeltann og den forheksede øya - Koreograf

Filmografi 

 1992–1993 Minus manus (TV3)
 1995 Chez toi – NRK
 1996 Jakten på nyresteinen – Hjertevakt
 1998 Drømmen om Kaptein Sabeltanns rike  – Mor/Sirikit
 2000 Kaptein Sabeltann og den forheksede øya – Lola
 2003 Uhu! – Obus
 2004 Gråtass - Hemmeligheten på gården – Helga Hoggerud
 2005 Hos Martin – Tilsett på Nationaltheatret
 2005 37 og et halvt – Selma
 2006-2009 Løvebakken – NRK
 2007-2009 & 2011 20 spørsmål – NRK
 2008 Hjelpekorpset – TV 2
 2009 Den norske humor – (NRK)
 2011 Roast fra Chat Noir – TVNorge
 2015 Doktor Proktors tidsbadekar - film
 2019 Klassen - NRK
 2019 Jorden rundt på 6 steg - NRK
 2020 Aldri Voksen - TVNorge
 2020 Fjols til fjells - TVNorge (tv-serie)
 2020 Maestro - NRK

Referansar 

Denne artikkelen bygger på «Helén Vikstvedt» frå ,  den 23. november 2021.  
 

Norske koreografar
Norske dansarar
Norske skodespelarar
Folk frå Oslo
Ingeborg Heldal

Ingeborg Heldal () er ein norsk journalist og redaktør. Ho vart landskjend i samband med ein episode knytta opp til noregsbesøket til president Bill Clinton i 1999. Heldal har sidan 2017 vore redaktør for kvinnemagasinet KK.

Karriere 
Heldal vart fødd i Ringsaker. I 1992 flytta ho til Trondheim for å studere tysk og historie. Etter det flytta ho til Oslo for å ta sosiologipedagogikk, og fekk i 1997 jobb som klasseforstandar ved Uranienborg skole i Oslo, ei stilling ho hadde til 2000.

Hausten 1999 vart Heldal rikskjendis då den amerikanske presidenten Bill Clinton tilfeldigvis stoppa opp og prata med ho utanfor Slottet i Oslo. Clinton var på noregsbesøk då den aktuelle hendinga skjedde. Pressa trekte umiddelbare parallellen til Monica Lewinsky, og dimed gjekk bileta av Heldal og president Clinton verda over. Aviser og TV-stasjonar kontakta henne og 19. november deltok ho på Fredrik Skavlan sitt talkshow Først & sist. Ho var òg gjest på nederlandsk TV. Året etter fekk Heldal ein programleiarjobb i NRK der ho leia familieprogrammet Ryk eller reis. Hausten 2000 jobba ho som utegåande reporter i Du skal danse mye, og arbeidde same haust med research og sketsjar til barneserien Hjemmefronten på NRK2. Våren 2001 var Heldal programleiar for Melodi Grand Prix 2001 frå Tromsø. I 2001, 2002 og 2003 var ho programleiar for det påskesende barneprogrammet Påskemorgen. I 2008 var ho jurymedlem i det TV3-sende programmet Top Model Norge.

I perioden 2002 til 2004 studerte Heldal journalistikk på Norsk journalisthøgskole i Oslo. Etter eit kort opphald i Se og Hør i 2003, arbeidde ho i perioden 2004–2007 som skribent for kvinnemagasinet KK. Frå 2007 til 2012 var ho sjefredaktør i Cosmopolitan. Frå 2008 til 2010 var Heldal òg ein av programleiarane for Studio 5. Frå 2012 til 2013 var ho journalist, filmkritikar og programleiar i Viasat Film. I 2013 vart Heldal tilsett som redaktør i Side2, Nettavisen sitt livsstilsmagasin for kvinner. I 2017 vart ho tilsett som redaktør for kvinnebladet KK, der ho tidlegare hadde jobba som journalist.

Familie 
I 2008 gifta Heldal seg med journalist Halvor Haugen (f. 1981).

Referansar 

Denne artikkelen bygger på «Ingeborg Heldal» frå ,  den 23. november 2021.  
 

Norske pedagogar
Norske journalistar
Folk frå Ringsaker
Norske redaktørar
Programleiarar for NRK
Nøttetopp

Nøttetopp er ei småkake laga av nøttemasse, egg og sukker. Kakene er stort sett gluten- og laktosefrie.

Ein brukar ofte molne hasselnøtter til nøttetoppar, eventuelt saman med mandlar eller ferdig kransekakemasse. Ein kan også bruka til dømes valnøtt og pekan. Nøttemassen blir blanda med sukker og egg til ein deig. Deigen blir forma til små toppar som ein steiker i omn. Dei kan eventuelt dyppast i smelta sjokolade, og pyntast med ei heil nøtt eller gul krem på toppen.

Nøttetoppar kan vera eit av dei sju slaga til jul, eller til svensk kafferep.

Kjelder 

Småkaker
Nøtteretter
Girl in Red

Marie Ulven Ringheim, kjend under artistnamnet Girl in Red, () er ein norsk vokalist, gitarist og låtskrivar frå fødd 16. februar 1999 i Horten i Vestfold og Telemark. 

Ulven byrja i 2015 å spela inn sin eigen musikk frå soverommet sitt heime i Horten, og slo i 2018 gjennom med låten «I Wanna Be Your Girlfriend». Ulven vart kåra til «Årets Urørt» hausten 2019 og var nominert til P3 Gull 2019 i klassa for årets nykommer frå NRK Urørt og Spellemannprisen 2019 i klassene for årets gjennombrot og Gramostipend. Under P3 Gull 2020 vann ho klassa for årets artist.

Sidan 2015 har Ulven spelt på Slottsfjellfestivalen, Øyafestivalen og vore på turné i USA. Ho var òg på The New York Times si liste over den beste musikken utgjeven i 2018. I 2019 vart ho òg profilert av The New York Times. Ulven vann Spellemannprisen 2020 i klassa årets internasjonale suksess og var i tillegg nominert i klassa årets musikkvideo for «Rue» regissert av .

Ulven gav ut sitt fyrste studioalbum, If I Could Maka It Go Quiet, den 30. april 2021. Albumet vart godt motteke av kritikarane, og debuterte på andreplass på den norske albumlista, og på sjuandeplass på den britiske albumlista. For albumet vart ho nominert til Nordic Music Prize i 2021.

Referansar 

Denne artikkelen bygger på «Girl in Red» frå ,  den 23. november 2021.  
 

Norske songarar
Norske låtskrivarar
Norske gitaristar
Vinnarar av Spellemannprisen
Folk frå Horten
Artisten Dagny

Dagny Norvoll Sandvik (), kjend som Dagny, er ein norsk songar som vart berømt med sin debutsingle «Backbeat». Den akustiske versjonen av songen vart i mai 2017 spelt på Grey's Anatomy i episoden «True Colors».

Dagny vart fødd i Tromsø som dotter av vokalisten Marit Sandvik og jazzmusikaren Øystein Norvoll. Ho har hatt stor suksess på Spotify og har signert for Republic Records, eit selskap under Universal Music. Rob Stevenson, artist- og repertoaransvarleg for Republic, sa om Dagny: «…'Backbeat' vekte straks merksemda vår, og etter ein showcase i New York vart heile selskapet vårt forelska i henne. Vi gleder oss til å vidareformidle hennar visjon til verda.» Ho er vorten nominert til Spellemannprisen seks gongar: årets låt for «Backbeat» og årets nykommar i 2016, årets låt for «Wearing Nothing» i 2017 og årets låtskrivar for låtar frå 2018, årets låt saman med Seeb for «Drink About» i 2018 og årets låt for «Somebody» i 2020. Dagny vann P3 Gull 2020 i klassa årets låt for «Somebody» og var òg nominert i klassa årets artist.

Diskografi

Album 

 Strangers / Lovers (2020, Universal Music)

EP-ar 

 Ultraviolet (2016, Republic Records)

Singlar

Som hovudartist

Som gjesteartist

Utmerkingar og nominasjonar

Referansar 

Denne artikkelen bygger på «Dagny (artist)» frå ,  den 24. november 2021.  

Folk frå Tromsø
Norske songarar
Ingeborg Walther

Ingeborg Walther () er ein norsk songar og artist som går under artistnamnet INGEBORG. Ho har blant anna delteke i TV-programma The Voice, Beat for Beat og Stjernekamp. Hausten 2020 gav ho ut sin fyrste norskspråklege singel, «Ta meg tilbake».

Bakgrunn 
Walther er oppvaksen i Skjeberg utanfor Sarpsborg i Viken.

Som trettenåring mottok Walther Norsk kulturskoleråds Drømmestipend i 2013. Ho har òg motteke Sarpsborg kommunes kulturstipend i 2019.

Gjennom hausten 2020 deltok Walther i Stjernekamp på NRK, der ho nådde semifinalen.

Ho deltok òg i 2017-sesongen av The Voice, med Morten Harket som mentor.

Diskografi 
Singlar

Musikkvideoar

Referansar 

Denne artikkelen bygger på «Ingeborg Walther» frå ,  den 24. november 2021.  
 

Folk frå Sarpsborg
Norske songarar
Sider med lenkjer som krev abonnement
The Voice-deltakarar
Verdscupen i alpine greiner 2010/Menn

Verdscupen i alpine greiner for menn i 2010-sesongen tok til 25. oktober 2009 i Sölden i Austerrike og vart avslutta 14. mars 2010 i Garmisch-Partenkirchen i Tyskland. Turneringa omfatta 33 renn og 34 individuelle tevlingar. Tevlingane fordelte seg på 9 slalåmrenn, 7 storslalåmrenn, 6 super-g-renn, 8 utforrenn, 3 superkombinasjonar og ei kombinasjonstevling, den siste basert på allereie avvikla enkeltrenn i slalåm og utfor. Sesongen vart avslutta med ei lagtevling for menn/kvinner.

Carlo Janka frå Sveits vann turneringa. Nett som året før kom Benjamin Raich frå Austerrike på andre- og Didier Cuche frå Sveits på tredjeplass.

Samanlagt

Slalåm

Storslalåm

Super-g

Utfor

Superkombinasjon/kombinasjon

Kjelder

Denne artikkelen bygger på «Alpiner Skiweltcup 2009/10» frå ,  den 24. november 2021.  
 

Alpine greiner
Sport i 2010
Europameisterskapen på skeiser 1999

Europameisterskapane på skeiser 1999 for menn og for kvinner vart avvikla i Thialf-ishallen i Heerenveen i Nederland frå fredag 8. og til sundag 10. januar. 28 menn og 27 kvinner frå 17 land deltok i meisterskapen. Deltakarane kom frå Austerrike, Belgia, Finland, Frankrike, Italia, Kviterussland, Latvia, Nederland, Noreg, Polen, Romania, Russland, Sverige, Tsjekkia, Tyskland, Ukraina og Ungarn.

Noreg stilte med fire menn: Eskil Ervik, Brigt Rykkje, Kjell Storelid, Ådne Søndrål, og to kvinner: Anne Therese Tveter, Anette Tønsberg. Ervik vart best av dei norske med sin fyrsteplass på 5 000 meter og niandeplass samanlagt, Storelid vart tiandemann samanlagt og Tønsberg nummer 13.

Rintje Ritsma frå Nederland forsvarte europameister-tittelen, han var også bestemann på dei to kortaste distansane. Eskil Ervik vann 5 000 meter og Belgias Bart Veldkamp 10 000 m. Nederlandske Tonny de Jong vart europameister for andre gong, ho gjekk også snøggaste 500-meteren. Landskvinna Annamarie Thomas sigra på 1500 m og tyske Gunda Kleemann fekk bestetider på dei to lengste løpa.

Skeise-EM 1999, menn 

Dato: 8./10. januar

Skeise-EM 1999, kvinner 

Dato: 8./10. januar

Kjelder

Denne artikkelen bygger på «Europese kampioenschappen schaatsen 1999» frå ,  den 24. november 2021.  
 

Lengdeløp på skeiser
Sport i 1999
Idrettstilskipingar i Nederland
Rochlitz

Rochlitz er ein by i distriktet Mittelsachsen i Sachsen i Tyskland. Kommunen omfattar 23,7 km² og har i kring 5 500 ibuarar.

Byen ligg 163 meter over havet ved elva Zwickauer Mulde, 26 kilometer nordvest om Chemnitz.

Friidrettsutøvaren David Storl er frå Rochlitz.

Kjelder

Denne artikkelen bygger på «Rochlitz» frå ,  den 24. november 2021.  
 

Byar i Sachsen
Gigliola Cinquetti

Gigliola Cinquetti () er ein italiensk songar, journalist og TV-personlegdom.

Biografi

Sanremo 
Cinquetti vann Sanremo-festivalen som 16-åring i 1964. Sigeren i Sanremo-festivalen førte til at ho fekk representere Italia i Eurovision Song Contest same år, som ho òg vann, med songen «Non ho l'età» (eg er ikkje gammal nok). Songen er komponert av Nicola Salerno og skriven av Mario Panzeri.

Sigeren førte til internasjonal suksess. Ho kom til og med inn på topp 75-lista i Storbritannia, noko som er veldig uvanleg for ein italiensk artist. I 1966 spela ho inn «Dio, come ti amo», som vart ein annan verdshit.

Sensurert i heimlandet 
Cinquetti fekk igjen stort ry då ho deltok i Eurovision Song Contest 1974 for Italia. Ho framførte songen «Sì» med musikk og tekst av Mario Panzeri, Daniele Pace, Lorenzo Pilat og Carrado Conti. Cinquetti enda på andreplass etter ABBA og «Waterloo».

Ifølgje boka John Kennedy O'Connor, The Eurovision Song Contest – The Official History, vart framsyninga til Cinquetti i Eurovision Song Contest sensurert av den italienske kringkastaren RAI fordi ein var redd for at songen hennar skulle påverke folket til å røysta ja i ei folkeavrøysting som skulle arrangerast kort tid etter. Songen vart verande sensurert av dei fleste italienske medium i omtrent ein månad etter tevlinga.

Den engelske versjonen av songen, «Go (Before You Break My Heart)», oppnådde åttandeplass på dei britiske listene i juni 1974.

Seinare karriere 
Ein av hennar andre songar, «Alle porte del sole» (utgjeven i 1973), vart spela inn på nytt på engelsk og italiensk av Al Martino to år etter opphavlege utgjevinga av songen, og oppnådde ein 17.-plass på Billboard-listene i USA.

Då Italia arrangerte Eurovision Song Contest i 1991 var Ciquetti programleiar saman med vinnaren i 1990, Toto Cutugno. I 1990-åra vart ho ein anerkjend journalist og programleiar på TV.

Sanremo-festivalen 
Ved følgjande høve har Cinquetti delteke på Sanremo-festivalen: 

 1964 «Non ho l'età (Per amarti)» – saman med Patricia Carli
 1965 «Ho bisogno di vederti» – saman med Connie Francis
 1966 «Dio come ti amo» – saman med Domenico Modugno
 1968 «Sera» – saman med Giuliana Valci
 1969 «La pioggia» – saman med France Gall
 1970 «Romantico blues» – saman med Bobby Solo
 1971 «Rose nel buio» – saman med Ray Conniff
 1972 «Gira l'amore (Caro bebè)»
 1973 «Mistero»
 1985 «Chiamalo amore»
 1989 «Ciao»
 1995 «Giovane vecchio cuore»

Referansar 

Denne artikkelen bygger på «Gigliola Cinquetti» frå ,  den 24. november 2021.  
 

Folk frå Verona
Italienske songarar
Italienske skodespelarar
Italienske Eurovision Song Contest-deltakarar
Eurovision Song Contest-vinnarar
Eurovision Song Contest-programleiarar
Festival della Canzone Italiana di Sanremo-vinnarar
Eurovision Song Contest 1964-deltakarar
Eurovision Song Contest 1974-deltakarar
Helene Olafsen

Helene Olafsen () er ein norsk programleiar og tidlegare snøbrettkøyrar.

Karriere
Olafsen er frå Oppegård og representerte Kolbotn IL. Ho var elev ved Wang Toppidrett i Oslo. I 2007, 16 år gammal, tok ho VM-bronse i snowboardcross.

I 2017 vann Olafsen den 13. sesongen av Skal vi danse saman med dansaren Jørgen Nilsen. Etter Skal vi danse vart Olafsen og Nilsen eit kjærastepar, og i 2019 trulova dei seg.

I januar 2018 leia Olafsen Idrettsgallaen frå Hamar saman med Atle Pettersen og vart nominert til publikumsprisen under Gullruten 2018 for programmet. I februar 2018 var ho reporter og ekspert for Eurosport/TVNorge under snowboardsendingane frå vinter-OL i Sør-Korea og vart tilsett i TV 2 frå mars same år..

I 2018 tok Olafsen og Stian Blipp over Senkveld. Dei gav seg i 2021 og det vart kjent at Senkveld skulle leggjast ned etter 20 år på skjermen. Ho er ein av deltakarane i TV2 sitt nye underhaldingsprogram Norges nye megahit. Songen «Ludvig Daae», som Olafsen framførte i fyrste program, gjekk inn på toppen  av den norske topp 50-lista på Spotify etter fire dagar.

Andre merittar 

 NM-gull i slopestyle 2007
 Sølv i junor-VM big air
 Fyrsteplass i eit verdscuprenn i Leysin
 2007: Juniorverdsmeister
 2007: Femteplass i Winter X Game sitt
 2007/2008: Nummer ti samanlagt i verdscupen i snowboardcross
 2007/2008: Nummer fem samanlagt i verdscupen i snowboardcross (med 3 570 av i alt 4 160 poeng)
 2009: Seniorverdsmeister
 2009: Sølv i X-Games, snowboardcross
 2010: Fjerdeplass i Vinter-OL, snowboardcross

Deltakingar på fjernsyn 

 Spårtsklubben (2015-2017)
 Skal vi danse (med dansepartnar Jørgen Nilsen, 2017) 
 Mesternes Mester (2017) 
 Senkveld (programleiar, 2018‒2021) 
 Idrettsgallaen (programleiar med Atle Pettersen, 2018) 
 På tur med Dag Otto (2018) 
 Norges nye megahit (2021)

Referansar 

Denne artikkelen bygger på «Helene Olafsen» frå ,  den 24. november 2021.  

Folk frå Oppegård
Norske snøbrettkøyrarar
Norske programleiarar
Norske deltakarar under vinter-OL 2010
Snøbrettkøyrarar under vinter-OL 2010
Norske deltakarar under vinter-OL 2014
Snøbrettkøyrarar under vinter-OL 2014
Skal vi danse-deltakarar
Venke Knutson

Venke Knutson () er ein norsk popartist.

Bakgrunn 
Knutson vaks opp i ein musikalsk familie i bygda Birkeland i Aust-Agder. Ho opptredde som vokalist for fyrste gong i 1996 og byrja på lærarutdanninga i 1998. Knutson jobba som barneskulelærar på Bryn skole, men la lærarjobben på hylla for å bruke meir tid på musikken.

Musikkarriere 
I byrjinga av musikkarrieren kora Knutson for andre artistar, blant anna i bandet S.P.O.O.N med Erik Faber som vokalist då bandet vann NM i rock i 1999. Ho drog seinare til USA saman med familien og budde på sjømannskyrkja i Houston, der dei vart buande nokre år. På denne tida song ho i kor, og det var då ho verkeleg fekk smaken for musikk. Før Knutson fekk platekontrakt, var ho blant anna leiar for lovsangen i Storsalen forsamling i Oslo. Våren 2003 fekk Knutson platekontrakt med plateselskapet Universal, i samarbeid med hennar gamle manager Jan Fredrik Karlsen. Den fyrste singelen ho gav ut heitte Panic. Albumet Scared kom i 2004. Singelen «Kiss» vart ein stor hit sommaren 2004 og låg fleire veker som nummer 1 på radiolista. Hausten 2005 gav ho ut singelen «Just a Minute» frå sitt andre album Places I Have Been. Etter 4 veker på VG-lista vart dette hennar fyrste singel som klarte å kapre fyrsteplassen.

Knutson har Bon Jovi som sitt førebilete og har ein forkjærleik for gitarar. Ho har òg spelt trommar.

I 2008 var Knutson med på barneplata Magiske kroker & hemmeligheter;; produsert av Linn Skåber og Jacob Young, med songen «Vinteren er her».

I januar 2010 var Knutson med som deltakar i Melodi Grand Prix. Ho gjekk vidare til den norske finalen via «Siste sjansen» som vart arrangert i Sarpsborg 30. januar, med låten «Jealous 'Cause I Love You» skrive av Laila Samuelsen, Alexander Kronlund og Lucas Hilbert.

Knutson driv i dag Poprommet Musikkskole, med avdelingar i Oslo, Ås og Bodø, i tillegg til at ho er aktiv som artist.

 Diskografi 

 Album 

 2004 Scared 
 2005 Places I Have Been 
 2007 Crush 2010 Smiles - The Very Best of Venke Knutson Singlar 

 2003 «Panic» 
 2004 «Scared» 
 2004 «Kiss» 
 2004 «In2u» 
 2005 «Just a Minute» 
 2005 «When The Star Goes Blue» (med Kurt Nilsen)
 2007 «Holiday» 
 2007 «Walk The Walk»
 2007 «Win With Your Hands Down»
 2010 «Jealous 'Cause I Love You» 
 2014 «Ta meg med» 
 2014 «Salvation» 
 2014 «Kom» 
 2016 «Next Time» 

 Referansar Denne artikkelen bygger på «Venke Knutson» frå ,  den 24. november 2021.''  

Norske songar
Folk frå Birkenes
Skal vi danse-deltakarar
Melodi Grand Prix 2010-deltakarar
Torsten Haß

Torsten Haß () er ein tysk bibliotekar, journalist og forfattarar, også kjend under pseudonymet Kim Godal.

Liv
Haß er fødd i Neumünster. Etter endt Gymnasium (vidaregåande skule) studerte han ved Hochschule für Bibliotheks- und Informationswesen i Stuttgart (i dag Hochschule der Medien). Frå 1997 til 2014 var Haß sjefsbibliotekar ved Høgskulebiblioteket i Kehl, frå 2002 til 2015 kritikar i Internetzeitung der FH Kehl, i verwaltungmodern.de og i DGM-Mitteilungen (Deutsche Gesellschaft für Meeresforschung). Torsten Haß har jobba freelans i avisa Kehler Zeitung, Offenburger Tageblatt og baden-online.de. Han vart sjefsbibliotekar ved Høgskulebiblioteket i Ludwigshafen i 2015.

Verk

Sakprosa
 Bibliotheken für Dummies (2019), med Detlev Schneider-Suderland
 Arbeitgebermarke Bibliothek mit k(l)einem Budget : eine Einführung mit Übungen (2021)
 Vahīṅ dekhiye : Festschrift für Hellmut Vogeler (1996); với tư cách là một biên tập viên
 Das Ende der Gemütlichkeit : Entwurf eines Fundraising-Konzepts für kleinere und mittlere Wissenschaftliche Bibliotheken (2021)
 Dieses Buch ist für die Tonne : Einführung in den klassischen Zynismus (Kynismus) (2020); med Maximilian Spannbrucker
 Wohnriester und Erbbau : ein aktuelles Fallbeispiel (2021)

Skjønnlitteratur

Romanar og noveller
 Das Kartenhaus : ein Betrugs-Roman (2002)
 Der König des Schreckens :  ein Vatikan-Krimi  (2013)
 Männchensache : Rechtsfälle zur Vorbereitung im Geschlechterkampf – Roman (2009)
 Morddeich : und andere Kurzprosa (2021)
 Die Schwarze Zeit : ein Mittelalter-Roman (2006)
 Die Schwarze Zeit II : Aphrodites Puppen – Roman (2007)
 Die Schwarze Zeit III : Metathronos – Roman (2008)
 Die Schwarze Zeit IV : Agonie – Roman (2009)
 Die Schwarze Zeit V : Staub – Roman (2010)
 Die Schwarze Zeit VI : Terra re-mota – Roman (2011)
 Totenmelodie : ein Kurpfalz-Krimi (2017)
 Totenquintett : ein Kurpfalz-Krimi (2018)
 Totentraum : ein Kurpfalz-Krimi (2019)

Skodespel
 En Nuit : Dramolett (2021)
 Omega oder Das Hochzeitsmahl : Drama (2020)
 Die Staatsschuld – In a State of Bonds : Drama (2003)

Dikt
 Das Christkind taumelt betrunken im Wald, der Weihnachtsmann torkelt nicht minder : Winter- und Weihnachts-Gedichte (2020)
 Es wiehert der Gaul, es graset das Pferd. Es machte auch nichts, wär’s mal umgekehrt : Liebes-Gedichte und andere (2020)

Kjelder

Bakgrunnsstoff
 Felleskatalog KVK (Tyskland, Austerrike, Sveits, WorldCat): Søkjeresultat Torsten Haß
 Felleskatalog KVK (Tyskland, Austerrike, Sveits, WorldCat): Søkjeresultat Kim Godal

Tyske bibliotekarar
Tyske mannlege forfattarar‎
Tyske sakprosaforfattarar‎
Tyske dramatikarar
Folk frå Neumünster
Tyske diktarar‎
Pseudonyme forfattarar
Josefine Frida

Josefine Frida Pettersen, kjend som Josefine Frida, () er ein norsk skodespelar frå Sigdal i Viken. Ho er kjend for rollen som Noora i tv-serien Skam på NRK.

Bakgrunn og virke 
Pettersen gjorde TV-debut som dottera til velformannen i TVNorge-serien Neste sommer, men ho har sidan vorte kjend som Noora Amalie Sætre i dramaserien Skam. Pettersen var nominert i Gullruten 2016 i kategorien Publikumsprisen for si rolle i Skam.

Våren 2017 spelte Pettersen rolla som Samantha Fox i musikalen Robin Hood – Rai Rai i Sherwoodskogen ved Trøndelag Teater, og hadde ei rolle i parodispelet Slaget på Testiklestad.

I 2019 debuterte Pettersen på filmlerretet med hovudrolle i spelefilmen Disco.

Filmografi

Film 

 2019: Disco
 2020: So Long Marianne

Fjernsyn 

 2014-2015: Neste sommer (tv-serie) – Dottera til velformannen
 2015-2017: Skam (tv-serie) – Noora Amalie Sætre
 2021: Førstegangstjenesten (tv-serie) – Aurora

Teater 

 2017: Robin Hood – Rai Rai i Sherwoodskogen (musikal) – Samantha Fox
 2017: Slaget på Testiklestad
 2018: Hair (musikal)

Kjelder 

Denne artikkelen bygger på «Josefine Frida» frå ,  den 25. november 2021.  

Folk frå Sigdal
Norske skodespelarar
Iman Meskini

Iman Meskini () er ein norsk skodespelar. 

Ho er kjend for rolla som Sana Bakkoush i dramaserien Skam som vart send av NRK, og hadde hovudrolla i fjerde og siste sesong av serien. For TV-serien vart Meskini nominert til publikumsprisen under Gullruten 2018.

I 2019 var Meskini med på kjendisversjonen av 71 grader nord. Ho enda opp på 2. plass i programmet, bak tidlegare langrennslaupar Thomas Alsgaard.

Meskini studerte arabisk og midtaustenstudiar ved Universitetet i Oslo. 

Mor hennar er frå Noreg og far hennar er frå Tunisia.

Bibliografi 

 2018 #minhistorieminmening - 313 stemmer om hijab Oslo: Cappelen Damm, 2018 ISBN 9788202587789

Referansar 

Denne artikkelen bygger på «Iman Meskini» frå ,  den 25. november 2021.  

Norske skodespelarar